**E L Ő T E R J E S Z T É S**

**Szombathely Megyei Jogú Város Önkormányzata Közgyűlésének**

 **2020. évi október 29-i ülésére**

**Javaslat önkormányzati rendeletekkel kapcsolatos döntések meghozatalára**

**I. Javaslat Szombathely város közigazgatási területén keletkező nem közművel összegyűjtött háztartási szennyvíz begyűjtéséről és ártalommentes elhelyezéséről szóló közszolgáltatás ellátásával kapcsolatos döntés meghozatalára**

A vízgazdálkodásról szóló 1995. évi LVII. törvény 4. § (2) bekezdése alapján a települési önkormányzat – a vízgazdálkodási tevékenységek, mint közfeladatok (közszolgáltatások) körében – köteles gondoskodni a közigazgatási területén keletkező nem közművel összegyűjtött háztartási szennyvíz begyűjtésének szervezéséről és ellenőrzéséről.

Fentieknek megfelelően SZMJV Önkormányzata közszolgáltatási szerződést kötött a HEPI-HP Kft-vel (9792 Bucsu, Rohonci u. 34.) határozott időszakra (2019.01.01-2023.12.31.).

A szolgáltató 2020.07.31. napján kelt levelében arról tájékoztatta Hivatalunkat, hogy a társaságuk végelszámolással megszűnik.

Az új közszolgáltató kiválasztására irányuló pályázat a vízgazdálkodásról szóló 1995. évi LVII. törvény (továbbiakban: Vgt.) 4. § (2) bekezdés d) pontja, valamint a nem közművel összegyűjtött háztartási szennyvíz begyűjtésére vonatkozó közszolgáltatási tevékenység részletes szabályairól szóló 455/2013. (XI. 29.) Korm. rendelet alapján kiírásra került. A közszolgáltatás ellenértéke nem éri el a közbeszerzési eljárás kiírásához szükséges nettó 15 millió Ft-os határértéket, ezért Szombathely Megyei Jogú Város Versenyszabályzata alapján történt meg az ajánlattételi felhívás kiírása.

Szombathely közigazgatási területén keletkező, nem közművel összegyűjtött háztartási szennyvíz begyűjtésére vonatkozó közszolgáltatás ellátására egyedüli ajánlatot tevő KALAMÁR TRANS Szolgáltató és Kereskedelmi Kft. (8998 Vaspör, 023/27 hrsz., képviseli: Kalamár Szabolcs ügyvezető) ajánlatában az alábbi díjakkal pályázott:

|  |  |  |  |
| --- | --- | --- | --- |
|  | **lakossági ingatlanok** | **intézményi ingatlanok** | **időlegesen használt ingatlanok** |
| szállítási díj (alapdíj): | 2.500 Ft/m3 + ÁFA | 2.600 Ft/m3 + ÁFA | 2.500 Ft/m3 + ÁFA |
| fogadási díj (ürítési díj): | 588 Ft/m3 + ÁFA | 588 Ft/m3 + ÁFA | 588 Ft/m3 + ÁFA |
| **összesen:** | **3.088 Ft/m3 + ÁFA** | **3.188 Ft/m3 + ÁFA** | **3.088 Ft/m3 + ÁFA** |

Az ajánlatban megadott 3.088,- Ft/m3 + ÁFA lakossági díj összege jelentősen magasabb a jelenleg hatályos, a nem közművel összegyűjtött háztartási szennyvíz begyűjtéséről és ártalommentes elhelyezéséről szóló 25/2013. (VI.25.) önkormányzati rendeletben rögzített 1.195,- Ft/m3 + ÁFA díjnál.

A szippantott szennyvízre vonatkozó rezsicsökkentésről, valamint egyes törvényeknek a további rezsicsökkentéssel összefüggő módosításáról szóló 2013. évi CXIV. törvény 1. §-ban foglaltak értelmében a Vgt. 44/B. § (1) bekezdésében meghatározott ingatlantulajdonosok közül a természetes személy ingatlantulajdonos részére a Vgt. 44/C. § (1) bekezdésében meghatározott közszolgáltatás tekintetében a Vgt. 44/D. § szerint megállapított számlában meghatározott fizetendő szolgáltatási egységre jutó összeg (beleértve az alapdíjat) a 2013. július 1-jét követő időszakban teljesített szolgáltatás vonatkozásában nem haladhatja meg a 2013. január 31-én jogszerűen alkalmazott díjtételek és egyéb számlaelemek alapján, ugyanazon feltételekkel számított összeg 90%-át. A törvény értelmében 2013. július 1. napjától 1.195,- Ft/m3 + ÁFA értékben kellett megállapítani a lakossági közszolgáltatás díját. A szippantott szennyvíz díja 2013. év óta nem emelkedett. A kötelező közszolgáltatás folyamatos ellátása érdekében az önkormányzat közszolgáltatási szerződés keretében tudja finanszírozni a szolgáltatás veszteségét. Ennek megfelelően 1.893,- Ft + ÁFA összeget kell megtéríteni köbméterenként veszteségtérítésként a szolgáltató részére.

A pályázó ajánlatában szerepelt, hogy a lakossági folyékony hulladék elszállítására vonatkozó minimum megrendelhető szállítási mennyiség 5 m3.

Javasolom a Tisztelt Közgyűlésnek, hogy a lakossági ingatlanokra vonatkozóan az önkormányzat kössön a veszteség finanszírozását is tartalmazó közszolgáltatási szerződést a KALAMÁR TRANS Kft-vel az 1.893 Ft + ÁFA megfizetésére, továbbá az 5 m3-nél kevesebb szennyvíz felvétele, szállítása és elhelyezése esetén a szennyvíz felvételezett mennyisége és az 5 m3 közötti különbséget térítse meg az önkormányzat a szolgáltató részére a nyertes pályázatban megadott 2.500 Ft/m3 + ÁFA alapdíjjal számolva.

Továbbá javaslom, hogy az intézményi ingatlanok és az időlegesen használt ingatlanok tulajdonosai 5 m3 mennyiség alatti háztartási szennyvíz elszállításának megrendelése esetén kötelesek legyenek a ténylegesen elszállított és az 5 m3 közötti különbözet utáni alapdíjat is megfizetni.

A korábbi vállalkozó által hivatalosan lejelentett éves szállítási mennyiségek alapján várhatóan 850-900 m3-nyi szennyvíz szippantását kell elvégezni, amely alapján éves szinten a szolgáltatás biztosítása bruttó 1,5 millió forint önkormányzati forrást igényel, mely a költségvetésben biztosított.

A vállalkozói ajánlat alapján az intézményi ingatlanokra vonatkozó díjak módosítására is szükség van, amely az önkormányzati rendelet 1. mellékletének módosítását eredményezi.

A Vgt. 44/C. § (2) bekezdés f) pontja lehetővé teszi az üdülőingatlanokra, az időlegesen használt és a nem használt ingatlanokra vonatkozó sajátos szabályok megalkotását. Az önkormányzati rendelet 1. számú mellékletének módosításával az időszakosan használt ingatlanokon keletkező szennyvíz elszállítására vonatkozó díjakat az ajánlat figyelembevételével javasoljuk meghatározni.

A Vgt. 44/C. § (2) bekezdés b) és c) pontjai szerint a települési önkormányzat képviselő-testülete önkormányzati rendeletében megnevezi a közszolgáltatót, illetve megállapítja a közszolgáltatás ellátásának időtartamát. Ennek megfelelően az önkormányzati rendelet 2. § (3) bekezdését módosítani szükséges.

A jogalkotásról szóló 2010. évi CXXX. törvény 17-18. §-a alapján az előterjesztés részét képezi a rendelet tervezet hatásvizsgálata és indokolása (1-3 melléklet).

**II.   A környezet- és természetvédelem helyi szabályairól szóló 33/2012. (XI.12.) önkormányzati rendelet módosítása**

A környezet védelmének általános szabályairól szóló 1995. évi LIII. törvény 48. § (4) bekezdés b) pontja szerint a települési önkormányzat képviselő-testületének hatáskörébe tartozika háztartási tevékenységgel okozott légszennyezésre vonatkozó egyes sajátos, az avar és kerti hulladék égetésére vonatkozó szabályok rendelettel történő megállapítása. Ezen felhatalmazás alapján szabályozza Szombathely Megyei Jogú Város Önkormányzatának a környezet- és természetvédelem helyi szabályairól szóló 33/2012. (XI.12.) önkormányzati rendelete (a továbbiakban: Rendelet) a városban az avar és kerti hulladék égetését.

A Rendelet 9.§-a szerint jelenleg Szombathely város közigazgatási területén az avar és kerti hulladék február 15. - április 30. között, valamint október 1. - november 30. között égethető szabadtéren, egyéb időszakban tilos. Égetni hétköznapokon és szombaton 900 -1900 óra között lehet, vasárnap és ünnepnapokon tilos.

A környezet védelmének általános szabályairól szóló 1995. évi LIII. törvény és a természet védelméről szóló 1996. évi LIII. törvény módosításáról szóló 2020. évi LI. törvény 7. § (2) bekezdése alapján 2021. január 1-jén hatályát veszti a környezet védelmének általános szabályairól szóló 1995. évi LIII. törvény 48. § (4) bekezdés b) pontja.

A levegőminőség alakulásában a lakossági fűtés mellett kiemelt szerepe van az avar és kerti hulladék égetésének. A levegő nem megfelelő minősége miatt kötelezettségi eljárás van folyamatban hazánk ellen. A javasolt módosítás a levegő minőségének javítását, ezáltal a lakosság egészségének védelmét szolgálja. Az avar és kerti hulladék égetés önkormányzati szabályozására vonatkozó felhatalmazás törlésével általánossá válik az avar és kerti hulladék égetésének a levegő védelméről szóló 306/2010. (XII.23.) Korm. rendelet szerinti tilalma, ezzel a magas levegőterhelésű területeken csökkenthető a légszennyezőanyag kibocsátás.

A jogalkotásról szóló 2010. évi CXXX. törvény (a továbbiakban: Jat.) 13. § (1) bekezdése alapján a felhatalmazó rendelkezés hatályon kívül helyezése esetén - kivéve, ha egyidejűleg a tárgykör szabályozására azonos tartalommal új felhatalmazó rendelkezést alkottak - a hatályon kívül helyezésről rendelkező jogszabályban intézkedni kell a végrehajtási jogszabály hatályon kívül helyezéséről vagy a végrehajtási jogszabály azon rendelkezésének a hatályon kívül helyezéséről, amely a felhatalmazás végrehajtására irányul.  Mivel a Jat. nem ad lehetőséget arra, hogy törvény önkormányzati rendeletet hatályon kívül helyezzen, szükséges, hogy a képviselő-testületek a vonatkozó, a megjelölt jogszabályhely felhatalmazása alapján alkotott rendeleti szabályozásokat 2020. december 31-ig helyezzék hatályon kívül.

Tapasztalataink szerint a lakosság jelentős része választotta korábban a zöldhulladéktól való megválás égetéssel történő módját. A központi tiltás okán javasolom felkérni a SZOMHULL Nonprofit Kft-t, hogy vizsgálja meg a lakosságnál keletkező zöldhulladék összegyűjtésének lehetőségeire vonatkozó alternatívákat és azt terjessze a Közgyűlés elé.

A környezet védelmének általános szabályairól szóló 1995. évi LIII. törvény 48.§ (3) bekezdésének megfelelően a rendelettervezetet előzetesen megküldtük a szomszédos önkormányzatoknak tájékoztatásul, valamint az illetékes környezetvédelmi igazgatási szervnek (a Vas Megyei Kormányhivatal Agrárügyi és Környezetvédelmi Főosztály Környezetvédelmi és Természetvédelmi Osztályának) szakmai véleményezésre. A környezetvédelmi szerv a megküldött tervezetben foglaltakkal egyetértett (1. melléklet). Véleménye szerint a hatályon kívül helyezés jogharmonizáció céljából szükséges, valamint a rendelet módosítása Szombathely város érdeke, a levegőminőség javítását és a lakosság egészségének megőrzését szolgálja. Javasolja a lakosság tájékoztatását az otthoni komposztálás lehetőségéről, illetve a későbbiekben célszerűnek véli, ha az ehhez szükséges gyűjtőedényzetet a város biztosítaná a lakosság számára.

A jogalkotásról szóló 2010. évi CXXX. törvény 17.§-a értelmében, a jogszabály előkészítője előzetes hatásvizsgálat elvégzése során felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a képviselő-testületet tájékoztatni kell. A rendelettervezethez készült hatásvizsgálat és indokolás az előterjesztés mellékletét képezi (4-6. melléklet).

**III.****A 7,5 tonna megengedett legnagyobb össztömeget meghaladó tehergépkocsik helyi közútra történő behajtásához szükséges közútkezelői hozzájárulásról szóló 26/2007. (X. 25.) önkormányzati rendelet módosításáról**

A közúti közlekedésről szóló 1/1975. (II.5.) KPM-BM együttes rendelet (a továbbiakban: KRESZ) 14. § (1) bekezdés r) pontjában meghatározott módon kijelölt útra, és a 7,5 tonna megengedett legnagyobb össztömeget meghaladó tehergépkocsik helyi közútra történő behajtásához szükséges közútkezelői hozzájárulásról szóló 26/2007. (X. 25.) önkormányzati rendelet (a továbbiakban: Rendelet) I. számú mellékletében megállapított övezetekbe a 7,5 tonna össztömeget meghaladó tehergépkocsik számára az Önkormányzat tulajdonában és kezelésében álló helyi közútra történő behajtáshoz közútkezelői hozzájárulás szükséges.

A Rendelet 3. § (2) bekezdése alapján jelenleg a közútkezelői hozzájárulás egy napra vagy legfeljebb 30 napig terjedő időtartamra adható ki.

Javaslom a Tisztelt Közgyűlésnek, hogy azok részére, akik a Rendeletben meghatározott övezeten belül olyan telephellyel rendelkeznek, ahol állandó üzleti (üzemi), termelő-, szolgáltatótevékenységet folytatnak, valamint a közszolgáltatást végző gazdasági társaságoknak Szombathely közigazgatási határán belül található, a KRESZ szerinti engedélyköteles közutakra történő behajtásához a kezelői hozzájárulás ezekben az esetekben egy éves időtartamra legyen adható. A rendelet módosítása adminisztratív terhek csökkenésével járna mind az állandó kérelmező cégek, mind a hivatal részére.

A jogalkotásról szóló 2010. évi CXXX. törvény 17.§-a értelmében, a jogszabály előkészítője előzetes hatásvizsgálat elvégzése során felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a képviselő-testületet tájékoztatni kell. A rendelettervezethez készült hatásvizsgálat és indokolás az előterjesztés mellékletét képezi (7-9. melléklet).

**IV. Javaslat a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosítására**

Szombathely Megyei Jogú Város Közgyűlése a 219/2020. (IX.24.) Kgy. számú határozatában felkérte a polgármestert, hogy vizsgálja meg a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet által szabályozott Nyugdíjas Bérlők Házában történő elhelyezés feltételrendszerét, és javaslatát terjessze a Közgyűlés elé.

Az önkormányzati tulajdonú lakások bérbeadásának rendelet által szabályozott módjait áttekintve látható, hogy a Nyugdíjas Bérlők Házában történő elhelyezés a jelenlegi szabályozás szerint sem szociális szempontok, sem pedig egyéb szükségletek fennállásának vizsgálatához nem kötött.

A bérbeadás jelenlegi szabályozása a következő:

* a Karmelita u. 2/C. szám alatti Nyugdíjas Bérlők Házában lévő lakásokban bérlőként a polgármester által kijelölt, öregségi nyugdíjkorhatárt elérő nyugdíjas, továbbá rokkantnyugdíjas - akinek újabb felülvizsgálata csak állapotváltozás esetén szükséges, és legalább 55. életévét betöltötte - igénylő helyezhető el,
* a bérbeadásnál azt az igénylőt kell előnyben részesíteni, aki a nagyobb összegű használatbavételi díj megfizetését vállalja.

A Nyugdíjas Bérlők Házában 80 db bérlakás található. A bérbeadások a lakások megüresedésének függvényében folyamatosan történnek, azonban az igénylők számát tekintve a lakóingatlanban lévő lakások száma nem elégíti ki az ilyen típusú elhelyezésre váró keresletet. Jelenleg 23 olyan benyújtott kérelem van a nyilvántartásban, amely a jogszabályi feltételeknek megfelel, de az igénylő elhelyezésére az alacsony lakásszám miatt még nem kerülhetett sor.

Annak érdekében, hogy a Nyugdíjas Bérlők Házában rendelkezésre álló – az igényekhez képest szűkös – lakásállomány bérbeadása célzottabban, igazságosabban, az egyéni szükségleteket figyelembe véve történhessen, az alábbi szempontok alapján történő elhelyezési rend bevezetése javasolt:

* a bérbeadásnál a jelenlegi jogszabályi feltételek mellett azt a kérelmezőt javasolt előnyben részesíteni, aki a gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól szóló 36/2007. (XII.22.) SZMM rendelet 3. számú melléklete szerinti „Értékelő adatlap” alapján megállapított gondozási szükséglettel rendelkezik,
* abban az esetben, ha több gondozási szükséglettel rendelkező igénylő kérelmezi az elhelyezést, a gondozási szükséglet mértékének figyelembevételével javasolt az elhelyezési sorrend felállítása,
* amennyiben a kérelmezők gondozási szükségletének mértéke megegyezik, az általuk megajánlott használatbavételi díj nagysága alapján történő kijelölés javasolt.

A Nyugdíjas Bérlők Házában történő elhelyezés rendjének fenntarthatósága, a rendszer fizetőképességének megőrzése érdekében indokolt a rendeletben meghatározni, hogy a gondozási szükséglettel rendelkező igénylő abban az esetben részesíthető előnyben, amennyiben a tárgyévet megelőzően nyilvántartásba vett és elhelyezésre még nem kerülő igénylők által vállalt használatbavételi díjak átlagának legalább 50 %-át megajánlja használatbavételi díjként.

Az igénylők gondozási szükségletének felmérését a Pálos Károly Szociális Szolgáltató Központ és Gyermekjóléti Szolgálat munkatársai végeznék el.

Fentiek mellett javasolt, hogy a tárgyévet megelőző évben megajánlott használatbavételi díjak átlagának összege minden év január 31. napjáig a város honlapján kerüljön közzétételre.

Indokolt továbbá, hogy a jogszabályban a Nyugdíjas Bérlők Házában található lakásokban való életvitelszerű tartózkodás bérlői kötelezettségként kerüljön meghatározásra.

A jogalkotásról szóló 2010. évi CXXX. törvény (a továbbiakban: Jat.) 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A Jat. 18. § (1) bekezdése alapján a jogszabály tervezetéhez a jogszabály előkészítője indokolást csatol. Erre tekintettel az előterjesztés mellékletét képezi a rendelet-módosítás tervezete mellett a tervezethez fűzött előzetes hatásvizsgálat és indokolás.

Szombathely Megyei Jogú Város Közgyűlése a 219/2020. (IX.24.) Kgy. számú határozatában felkérte a polgármestert, hogy vizsgálja meg a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet által szabályozott Nyugdíjas Bérlők Házában történő elhelyezés feltételrendszerét, és javaslatát terjessze a Közgyűlés elé.

Az önkormányzati tulajdonú lakások bérbeadásának rendelet által szabályozott módjait áttekintve látható, hogy a Nyugdíjas Bérlők Házában történő elhelyezés a jelenlegi szabályozás szerint sem szociális szempontok, sem pedig egyéb szükségletek fennállásának vizsgálatához nem kötött.

A bérbeadás jelenlegi szabályozása a következő:

* a Karmelita u. 2/C. szám alatti Nyugdíjas Bérlők Házában lévő lakásokban bérlőként a polgármester által kijelölt, öregségi nyugdíjkorhatárt elérő nyugdíjas, továbbá rokkantnyugdíjas - akinek újabb felülvizsgálata csak állapotváltozás esetén szükséges, és legalább 55. életévét betöltötte - igénylő helyezhető el,
* a bérbeadásnál azt az igénylőt kell előnyben részesíteni, aki a nagyobb összegű használatbavételi díj megfizetését vállalja.

A Nyugdíjas Bérlők Házában 80 db bérlakás található. A bérbeadások a lakások megüresedésének függvényében folyamatosan történnek, azonban az igénylők számát tekintetve a lakóingatlanban lévő lakások száma nem elégíti ki az ilyen típusú elhelyezésre váró keresletet. Jelenleg 23 olyan benyújtott kérelem van a nyilvántartásban, amely a jogszabályi feltételeknek megfelel, de az igénylő elhelyezésére az alacsony lakásszám miatt még nem kerülhetett sor.

Annak érdekében, hogy a Nyugdíjas Bérlők Házában rendelkezésre álló – az igényekhez képest szűkös – lakásállomány bérbeadása célzottabban, igazságosabban, az egyéni szükségleteket figyelembe véve történhessen, az alábbi szempontok alapján történő elhelyezési rend bevezetése javasolt:

* a bérbeadásnál a jelenlegi jogszabályi feltételek mellett azt a kérelmezőt javasolt előnyben részesíteni, aki a gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól szóló 36/2007. (XII.22.) SZMM rendelet 3. számú melléklete szerinti „Értékelő adatlap” alapján megállapított gondozási szükséglettel rendelkezik,
* abban az esetben, ha több gondozási szükséglettel rendelkező igénylő kérelmezi az elhelyezést, a gondozási szükséglet mértékének figyelembevételével javasolt az elhelyezési sorrend felállítása,
* amennyiben a kérelmezők gondozási szükségletének mértéke megegyezik, az általuk megajánlott használatbavételi díj nagysága alapján történő kijelölés javasolt.

A Nyugdíjas Bérlők Házában történő elhelyezés rendjének fenntarthatósága, a rendszer fizetőképességének megőrzése érdekében indokolt a rendeletben meghatározni, hogy a gondozási szükséglettel rendelkező igénylő abban az esetben részesíthető előnyben, amennyiben a tárgyévet megelőzően nyilvántartásba vett és elhelyezésre még nem kerülő igénylők által vállalt használatbavételi díjak átlagának legalább 50 %-át megajánlja használatbavételi díjként.

Az igénylők gondozási szükségletének felmérését a Pálos Károly Szociális Szolgáltató Központ és Gyermekjóléti Szolgálat munkatársai végeznék el.

Fentiek mellett javasolt, hogy a tárgyévet megelőző évben megajánlott használatbavételi díjak átlagának összege minden év január 31. napjáig a város honlapján kerüljön közzétételre.

Indokolt továbbá, hogy a jogszabályban a Nyugdíjas Bérlők Házában található lakásokban való életvitelszerű tartózkodás bérlői kötelezettségként kerüljön meghatározásra.

A jogalkotásról szóló 2010. évi CXXX. törvény (a továbbiakban: Jat.) 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A Jat. 18. § (1) bekezdése alapján a jogszabály tervezetéhez a jogszabály előkészítője indokolást csatol. Erre tekintettel az előterjesztés mellékletét képezi a rendelet-módosítás tervezete mellett a tervezethez fűzött előzetes hatásvizsgálat és indokolás (10-12. melléklet).

**V. Javaslat a Szombathely Városi Vásárcsarnokkal kapcsolatos döntések meghozatalára**

A Szombathely Városi Vásárcsarnok igazgatójának tájékoztatása szerint az ideiglenes időszak alatt az eredeti ütemtervtől eltérően az I. csarnokban folyó munkálatok elkezdésével egyidejűleg sajnos a fejépületet üzemeltetés céljából nem tudja használatba venni, illetve a szabadtéren felállított 500 m2-es sátrat is (tervtől eltérően) le kell bontani. Ezáltal az asztalbérlők és az I. csarnokból átköltöztethető üzletek bérlői jelentős területcsökkenést szenvednek, ami nagyban kihat a realizálható forgalmukra is. Ezen üzletek és a nagyobb, asztalokon értékesítő kereskedők alkalmazottjaik foglalkoztatását továbbra is biztosítani szeretnék, vállalva ezzel a terheket.

Mivel a Vásárcsarnokban megjelenő termékkínálat sokszínűsége jelentősen csökken (az I. csarnok üzletei bezárni kényszerülnek: lángos, pékségek, tejtermék, húsosok egy része, vetőmag bolt), ezért a piacot látogató vásárlók egy részének kiesésével kell számolni.

Fentiekre tekintettel a Tisztelt Közgyűlés 262/2020. (IX.24.) Kgy. számú határozatában felkért, hogy a bérleti díjak, illetve a helypénzek átmeneti időszak alatti csökkentésére vonatkozó részletes javaslatot terjesszem a Közgyűlés októberi ülése elé. A Szombathelyi Városi Vásárcsarnok igazgatójának javaslatával egyetértve a bérleti díjak, illetve a helypénzek csökkentésére vonatkozó javaslatot az alábbiakban ismertetem.

A Vásárcsarnok felújításának új üteme, azaz az I. csarnok kivitelezési munkáinak megkezdése, illetve az épület fűtését és használati melegvíz ellátását biztosító távhő vezeték és hőközpont kialakítása 2020. novemberben kezdődik meg. Ezért a kedvezményes díjak bevezetését 2020. november 1. napjától javaslom.

A javaslat alapján a bérleti díjból, illetve az asztalokért fizetett helypénzből 25% kedvezményben részesülnének a Vásárcsarnok átépítése alatti átmeneti időszakban kereskedők a fenti időponttól a kivitelezés végéig, amikortól mindenki ismét rendes körülmények között működhet. Az intézkedés havonta összesen nettó 718.765,- Ft kedvezményt jelentene a kereskedők részére.

Ez a kedvezmény egyformán segítené mindazokat, akik működnek a piac felújítása alatt, legyen szó arról, aki már visszaköltözhet az új pavilonjába, de eddig a sátorban asztalról árusított, vagy arról, aki most kell, hogy majd egy sokkal kisebb üzletbe költözzön, és úgyszintén vonatkozna az asztali árusokra, akik kevesebb asztalról kevesebb forgalmat tudnak produkálni.

Azon üzleteket, akik a bezárás mellett döntöttek az átmeneti időszakban, az átmeneti időszakra természetesen bérleti díjfizetési kötelezettség nem terheli, a szerződéseik szünetelnek, díjfizetési kötelezettségük a Vásárcsarnok átadásával éled fel.

A Vásárcsarnok felújításának időtartama alatti üzemeltetés nehéz körülményeire való tekintettel a Tisztelt Közgyűlés 116/2017. (IV.27.) Kgy. sz. határozatával a bérleti díjak változatlanságát 2021. december 31. napjáig garantálta.

Mivel az üzemeltetési lehetőség hiánya, illetve az asztalbérleteseket tekintve a szűkebb helyen történő árusítás már a felújítás kezdete óta érinti a bérlőket, ezért javaslatot teszek arra is, hogy – tekintettel a felújítási munkák eredeti megvalósítási idejétől való jelentős eltolódásra – a kivitelezést követően a visszaállt bérleti díjak változatlan mértéke a 116/2017. (IV.27.) Kgy. sz. határozatban biztosított időpontot követően még további 12 hónapra, 2022. december 31. napjáig kerüljön biztosításra a felújítás alatt árusítók számára.

A bérleti díjak, illetve a helypénzek csökkentése miatt szükségessé válik a vásárok és piacok működéséről szóló 34/1995. (X.26.) önkormányzati rendelet (a továbbiakban: Rendelet) módosítása, amelyben rögzíteni kell a díjak csökkentésének mértékét és időtartamát, mind a bérleti szerződéssel rendelkező üzletek, pavilonok, mind a helypénzt fizető, asztalokról árusító kereskedők esetében.

A Rendelet további rendelkezései is áttekintésre kerültek, és a felújítás következő üteméből eredő változások miatt további módosítások is szükségessé váltak. Ezek az alábbiak szerint foglalhatók össze:

* A felújítás következő ütemében rendelkezésre álló kisebb árusítási hely miatt a napijeggyel árusítóknak kevés üres hely áll majd rendelkezésre. Ez teszi indokolttá annak a szabálynak a bérletesek szempontjából történő rögzítését, hogy ha a bérelt hely használója az árusító helyét a nyitást követő 2 órában nem foglalja el, helyét aznapra elveszti, továbbá a bérelt helyén felüli helyekért napi helypénzt köteles fizetni.
* Szintén a helyhiány teszi szükségessé annak a rögzítését, hogy a bérletes abban az esetben tárolhat árut a bérelt helyen zárás után, ha a következő nyitva tartási napon is árusít rajta.
* A II. csarnokban rendelkezésre álló kisebb hely, valamint a csarnok műszaki megoldásai indokolják, hogy az üzemeltető előzetes hozzájárulása nélkül ne lehessen felépítményt, állványt, hirdető- és megállító táblát, molinót elhelyezni.
* A további rendelkezések a felújítás következő üteméből eredő módosulásokat rögzítik, illetve az árusítható termékkörök bővítését célozzák.
* A Rendeletben szükséges továbbá rögzíteni a piac helyének változását, miután a 6615/29 hrsz-ú Vásártéren a III. építési ütemmel egyidejűleg parkolók kialakítása indul meg, így az már nem lesz a piac helyszíne. A III. építési ütemben a zsibvásár megszervezése a Vásárcsarnok területén a fejépület átadását követően válik lehetővé, ennek és a zsibvásárok azt követő időpontjának rögzítése is szükséges a Rendelet 1. mellékletében.

A jogalkotásról szóló 2010. évi CXXX. törvény (a továbbiakban: Jat.) 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A Jat. 18. § (1) bekezdése alapján pedig a jogszabály tervezetéhez a jogszabály előkészítője indokolást csatol. Erre tekintettel az előterjesztés mellékletét képezi a rendelet-módosítás tervezete mellett a tervezethez fűzött előzetes hatásvizsgálat és indokolás(13-15. melléklet).

Kérem a Tisztelt Közgyűlést, hogy a rendeletek tervezetét megtárgyalni, a rendeleteket megalkotni, és a határozati javaslatot elfogadni szíveskedjék.

**Szombathely, 2020. október „ ”**

 **/: Dr. Nemény András :/**

**I.**

**HATÁROZATI JAVASLAT**

**…../2020.(X.29.) Kgy. sz. határozat**

A Közgyűlés a Szombathely város közigazgatási területén keletkező nem közművel összegyűjtött háztartási szennyvíz begyűjtéséről és ártalommentes elhelyezéséről szóló közszolgáltatás ellátásával kapcsolatos előterjesztést megtárgyalta, és az alábbi döntést hozta:

1. A Közgyűlés úgy dönt, hogy a folyamatos szolgáltatás biztosítása érdekében a nem közművel összegyűjtött háztartási szennyvíz begyűjtéséről és ártalommentes elhelyezéséről szóló 25/2013. (VI. 25.) önkormányzati rendeletben (a továbbiakban: Rendelet) meghatározott lakossági díj összegén felüli 1.893,- Ft/m3 + ÁFA összeget veszteségpótlásként megtéríti a szolgáltató részére.
2. A Közgyűlés úgy dönt, hogy a folyamatos szolgáltatás biztosítása érdekében a lakossági ingatlanok esetében az 5 m3-nél kevesebb szennyvíz felvétele, szállítása és elhelyezése esetén a szennyvíz felvételezett mennyisége és az 5 m3 közötti különbséget megtéríti a szolgáltató részére a nyertes pályázatban megadott 2.500 Ft/m3 + Áfa alapdíjjal számolva.

Az intézményi ingatlanok és az időlegesen használt ingatlanok tulajdonosai 5 m3 mennyiség alatti háztartási szennyvíz elszállításának megrendelése esetén kötelesek a ténylegesen elszállított és az 5 m3 közötti különbözet utáni alapdíjat is megfizetni.

1. A Közgyűlés felkéri a polgármestert, hogy gondoskodjon a HEPI-HP Kft-vel fennálló közszolgáltatási szerződés 2020. november 30-i hatállyal történő megszüntetéséről, és a kötelező közszolgáltatás folyamatos ellátása érdekében kössön az 1. és 2. pontban meghatározott veszteségfinanszírozást is tartalmazó közszolgáltatási szerződést 2020. december 1 - 2023. november 30. közötti időszakra a KALAMÁR TRANS Szolgáltató és Kereskedelmi Kft-vel.

**Felelős:** Dr. Nemény András polgármester

 Horváth Soma alpolgármester

Dr. Horváth Attila alpolgármester

 Dr. Károlyi Ákos jegyző

 (A végrehajtás előkészítéséért:

 Kalmár Ervin, a Városüzemeltetési és Városfejlesztési Osztály vezetője

 Stéger Gábor, a Közgazdasági és Adó Osztály vezetője)

**Határidő:** 1-2. pont vonatkozásában: azonnal

3. pont vonatkozásában: 2020. november 30.

**II.**

**HATÁROZATI JAVASLAT**

**…/2020. (X. 29.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat önkormányzati rendeletekkel kapcsolatos döntések meghozatalára” című előterjesztést, és felkéri a SZOMHULL Nonprofit Kft-t, hogy a lakosságnál keletkező zöldhulladék begyűjtésére dolgozzon ki alternatív javaslatokat a költségek megjelölésével, és azokat terjessze a Közgyűlés elé.

**Felelős:** Dr. Nemény András polgármester

 Dr. László Győző alpolgármester

Horváth Soma, alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, Városüzemeltetési és Városfejlesztési Osztály vezetője

Taoufik Roland, a SZOMHULL Nonprofit Kft. ügyvezetője)

**Határidő:** 2020. december 31.

**III.**

**HATÁROZATI JAVASLAT**

**……/2020. (X.29.) Kgy. számú határozat**

Szombathely Megyei Jogú Város Közgyűlése megtárgyalta a *„Javaslat a Szombathely Városi Vásárcsarnokkal kapcsolatos döntések meghozatalára”* című előterjesztést, és úgy dönt, hogy a Vásárcsarnok jelenlegi bérlőinek bérleti szerződései 2022. december 31-ig a felújítás kezdetét megelőzően megállapított bérleti díjjal kerülhetnek meghosszabbításra.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

(A végrehajtásért felelős:

Dr. Holler Péter, a Hatósági Osztály vezetője

Stéger Gábor, a Közgazdasági és Adó Osztály vezetője

Polákovics Marietta, a Szombathely Városi Vásárcsarnok igazgatója)

**Határidő:** azonnal